СМЕШТАЈ ЈАГЊАДИ

Правилан смештај јагњади кључан је за њихово здравље, раст и развој, нарочито у првим данима живота јер су тада најосетљивија. Препоручује се држање у индивидуалним боксевима, нарочито ако се врши контролисано напајање колострумом и прати здравствено стање. Након две недеље могу се премештати у групне боксове, са препорученом површином од 0,3 до 0,5 м² по јагњету. Температура за новорођену јагњад креће се између 25 и 28°C, док се касније може смањити на 15–18°C. Подлога треба да буде сува, чиста и топла, најчешће се користи слама или пиљевина. Потребно је редовно мењати простирку како би се смањила влага и развој патогена. Вентилација мора бити ефикасна, али без промаје чији је циљ уклањање вишка влаге, амонијака и штетних гасова, уз очување топлотне стабилности простора. Боксеви, хранилице и појилице морају се редовно чистити и дезинфиковати. Дневна светлост треба да траје најмање 14–16 сати.